CELEX: 62008CN0155
Language: fi
Date: 2008-04-16 00:00:00
Title: Asia C-155/08: Ennakkoratkaisupyyntö, jonka Hoge Raad der Nederlanden on esittänyt 16.4.2008 — X v. Staatssecretaris van Financiën

21.6.2008   
            
            
               FI
            
            
               Euroopan unionin virallinen lehti
            
            
               C 158/12
            
         Ennakkoratkaisupyyntö, jonka Hoge Raad der Nederlanden on esittänyt 16.4.2008 — X v. Staatssecretaris van Financiën
   (Asia C-155/08)
   (2008/C 158/18)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: X
   
      Vastapuoli: Staatssecretaris van Financiën
   Ennakkoratkaisukysymykset
   
               1)
            
            
               Onko EY 49 ja EY 56 artiklaa tulkittava siten, että ne eivät estä sitä, että jäsenvaltio sellaisissa tapauksissa, joissa ulkomailla olevia talletuksia (niistä saatavia tuloja) on salattu kyseisen jäsenvaltion verohallinnolta, soveltaa lainsäädäntöä, johon sisältyy ulkomailla olevien talletusten tehokkaiden valvontamahdollisuuksien puuttumisen korvaamiseksi jälkiverotusmenettelyä koskeva 12 vuoden määräaika, vaikka kotimaassa oleviin talletuksiin (niistä saataviin tuloihin), joita voidaan valvoa tehokkaasti, sovelletaan jälkiverotusmenettelyä koskevaa viiden vuoden määräaikaa?
            
         
               2)
            
            
               Vaikuttaako kysymykseen 1 annettavaan vastaukseen se, että talletuksia pidetään jäsenvaltiossa, jossa on voimassa pankkisalaisuus?
            
         
               3)
            
            
               Jos kysymykseen 1 vastataan myöntävästi, eivätkö EY 49 ja EY 59 artikla estä myöskään sitä, että tulojen tai omaisuuden, joista on tehty jälkiverotuspäätös, salaamisesta määrättävän sakon suuruus määritellään suhteessa pitemmältä ajanjaksolta jälkikäteen kannettavaan summaan?